KOMISSION PÄÄTÖS,

tehty 12 päivänä kesäkuuta 2007,

perunan sukkulamukulataudin yhteisöön kulkeutumisen ja siellä leviämisen estävistä toimenpiteistä

(tiedoksiannettu numerolla K(2007) 2451)

(2007/410/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kasveille tai kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan,

sekä katsoo seuraavaa:

Alankomaat on perunan sukkulamukulataudin esiintymisen vuoksi ilmoittanut 14 päivänä helmikuuta 2007 jäsenvaltioille ja komissiolle, että se on 14 päivänä helmikuuta 2007 hyväksynyt virallisia toimenpiteitä, joilla tämän haitallisen organismin kulkeutuminen edelleen sen alueelle ja siellä leviäminen pyritään estämään.

Perunan sukkulumukulatauti on lueteltu direktiivin 2000/29/EY liitteessä I olevan A osan I jaksossa organismina, jonka kulkeutuminen kaikkiin jäsenvaltioihin ja niissä leviäminen on estettävä.

ON TEHNYT TÄMÄN PÄÄTÖKSEN:

1 artikla

Mainittujen kasvien tuonti

Suvun Brugmansia Pers. spp. ja lajin Solanum jasminoides Paxton istutukseen tarkoitettujen kasveja, siemenet mukaan luettuina, jäljempänä ’mainitut kasvit’, saa tuoda yhteisöön vain, jos

2 artikla

Mainittujen kasvien siirtäminen yhteisössä

Mainittuja kasveja, jotka ovat yhteisöstä peräisin tai jotka on tuotu yhteisöön edellä 1 artiklan säännösten mukaisesti, saa siirtää yhteisössä vain, jos ne täyttävät liitteessä olevassa 2 kohdassa säädetyt edellytykset.

3 artikla

Tutkimukset ja tiedoksiannot

1. Jäsenvaltioiden on tehtävä virallisia tutkimuksia ja tarvittaessa testejä perunan sukkulamukulataudin esiintymisen havaitsemiseksi isäntäkasveissa tai kyseisen haitallisen organismin aiheuttaman tartunnan osoittamiseksi alueellaan.

Tutkimusten tulokset on annettava tiedoksi komissiolle ja muille jäsenvaltioille 10 päivään tammikuuta 2008 mennessä, sanotun kuitenkaan rajoittamatta direktiivin 2000/29/EY 16 artiklan 2 kohdan soveltamista.

2. Perunan sukkulamukulataudin epäillyistä tai vahvistetuista esiintymisistä on ilmoitettava välittömästi vastuussa oleville virallisille elimille.

4 artikla

Noudattaminen

Jäsenvaltioiden on tarvittaessa mukautettava perunan sukkulamukulataudin kulkeutumiselta ja leviämiseltä suojautumista varten vahvistamansa toimenpiteet tämän päätöksen mukaisiksi. Jäsenvaltioiden on välittömästi tiedotettava näistä toimenpiteistä komissiolle.

5 artikla

Uudelleentarkastelu

Tätä päätöstä on tarkasteltava uudelleen viimeistään 29 päivänä helmikuuta 2008.

6 artikla

Osoitus

Tämä päätös on osoitettu kaikille jäsenvaltioille.

(1) EYVL L 169, 10.7.2000, s. 1. Direktiivi sellaisena kuin se on viimeksi muutettuna komission direktiivillä 2006/35/EY (EUVL L 88, 25.3.2006, s. 9).

LIITE

Tämän päätöksen 1 ja 2 artiklassa tarkoitetut lisätoimenpiteet

1. Tuontia koskevat erityisvaatimukset

Rajoittamatta direktiivin 2000/29/EY liitteessä III olevan A osan 13 kohdan soveltamista kolmansista maista peräisin olevien mainittujen kasvien mukana on oltava edellä mainitun direktiivin 13 artiklan 1 kohdan ii alakohdassa tarkoitettu todistus, jonka kohdassa ”lisäilmoitus” todetaan, että mainitut kasvit ovat peräisin ja ne on kasvatettu yhtäjaksoisesti FAO:n kasvinsuojelutoimenpiteitä koskevan kansainvälisen standardin nro 5 (1) määritelmän mukaisessa tuotantopaikassa, jäljempänä ’tuotantopaikka’, jonka kansallinen kasvinsuojeluelin on rekisteröinyt alkuperämaassa ja jota se valvoo, ja

a) tuotantopaikka sijaitsee maissa, joista tiedetään, ettei niissä esiinny perunan sukkulamukulatautia, tai

b) tuotantopaikka sijaitsee kasvintuhoojista vapaalla alueella, jonka alkuperämaan kansallinen kasvinsuojeluelin on asianomaisten kasvinsuojelutoimenpiteitä koskevien kansainvälisten standardien mukaisesti vahvistanut. Kohdassa ”alkuperäpaikka” ilmoitetaan kasvintuhoojista vapaan alueen nimi, tai

c) tuotantopaikalla kaikki mainittujen kasvien erät on testattu ja todettu ennen siirtoa perunan sukkulamukulataudista vapaiksi, tai

d) tuotantopaikalla kaikki mainittuihin kasveihin liittyvät emokasvit on testattu ja todettu ennen mainittujen kasvien siirtoa perunan sukkulamukulataudista vapaiksi. Kasvuolosuhteet ovat testauksen jälkeen sellaiset, että mainittuihin kasveihin liittyvät emokasvit ja mainitut kasvit säilyvät perunan sukkulamukulataudista vapaana ennen siirtoa.

2. Siirtämisehdot

Kaikki yhteisöstä peräisin olevat tai yhteisöön tämän päätöksen 1 artiklan nojalla tuodut mainitut kasvit, lukuun ottamatta pieniä määriä kasveja, jotka on tarkoitettu omistajan tai vastaanottajan ei-kaupalliseen käyttöön, edellyttäen, ettei haitallisen organismin leviämisriskiä ole, saa siirtää yhteisöön vain, jos niiden mukana on komission direktiivin 92/105/ETY (2) säännösten mukaisesti valmistettu ja annettu kasvipassi ja jos ne on kasvatettu yhtäjaksoisesti tai siitä lähtien, kun ne on tuotu yhteisöön,

a) tuotantopaikassa, joka sijaitsee jäsenvaltiossa, josta tiedetään, ettei siinä esiinny perunan sukkulamukulatautia, tai

b) tuotantopaikassa, joka sijaitsee kasvintuhoojista vapaalla alueella, jonka jäsenvaltion vastuullinen virallinen elin on asianomaisten kasvinsuojelutoimenpiteitä koskevien kansainvälisten standardien mukaisesti vahvistanut, tai

c) tuotantopaikassa, jossa kaikki mainittujen kasvien erät on testattu ja todettu ennen siirtoa perunan sukkulamukulataudista vapaiksi, tai

d) tuotantopaikassa, jossa kaikki mainittuihin kasveihin liittyvät emokasvit on testattu ja todettu ennen mainittujen kasvien siirtoa perunan sukkulamukulataudista vapaiksi. Kasvuolosuhteet ovat testauksen jälkeen sellaiset, että mainittuihin kasveihin liittyvät emokasvit ja mainitut kasvit säilyvät perunan sukkulamukulataudista vapaina ennen siirtoa.

(1) Glossary of Phytosanitary Terms – Reference Standard ISPM No. 5. Kansainvälisen kasvinsuojeluyleissopimuksen sihteeristö, Rooma.

(2) EYVL L 4, 8.1.1993, s. 22. Direktiivi sellaisena kuin se on muutettuna direktiivillä 2005/17/EY (EUVL L 57, 3.3.2005, s. 23).